ai4bharat/Pralekha huggingface dataset:
జల శక్తి మంత్రిత్వ శాఖ
సమర్థవంతంగా జలశక్తి అభియాన్ అమలుకు సన్నాహాలపై సమీక్ష: వర్షపు నీటిని ఒడిసి పట్టడం  పై పట్టణ ప్రాంతాల్లో ప్రచారం
సంయుక్తంగా ప్రగతి సమీక్షా సమావేశం నిర్వహించిన జలవనరుల శాఖ, గృహనిర్మాణ, పట్టణ వ్యవహారాల మంత్రిత్వ శాఖల కార్యదర్శులు
నీటి ఎద్దడి ఉన్న 150 జిల్లాల్లో వనరుల సుస్థిరతపై దృష్టి సారించనున్న జె ఎస్ ఎ క్యాంపెయిన్
జలశక్తి అభియాన్ ను సమర్థవంతంగా అమలు చేయడానికి దేశంలోని పట్టణ ప్రాంతాల్లో సన్నాహక పనుల పురోగతిని సమీక్షించడానికి జల వనరులు, ఆర్ డి, జిఆర్, జల్ శక్తి మంత్రిత్వ శాఖ, గృహనిర్మాణ -పట్టణ వ్యవహారాల మంత్రిత్వ శాఖ కార్యదర్శులు సంయుక్తంగా ఒక సమావేశాన్ని నిర్వహించారు:
క్యాచ్ ది రెయిన్  క్యాంపెయిన్ -2023: ఈ సమావేశంలో వివిధ మునిసిపల్ కమిషనర్లు, లాభాపేక్షలేని సంస్థలు, వ్యక్తులు చేపట్టిన ఆదర్శవంతమైన కార్యక్రమాలను వివరించే పట్టణ ప్రాంతాల ప్రగతి నివేదికపై చర్చించారు. విలువైన వనరులను పరిరక్షించేందుకు భూగర్భ జలాల రీచార్జితో పాటు పట్టణ ప్రాంతాల్లోని నీటి వనరుల పునరుద్ధరణకు పలు స్థాయిల్లో చేపట్టిన వివిధ కార్యక్రమాలను సమావేశంలో వివరించారు.
ఈ ఏడాది జె ఎస్ఎ: జల్ జీవన్ మిషన్ గుర్తించిన 150 నీటి ఎద్దడి ఉన్న జిల్లాల్లో వనరుల సుస్థిరతపై సీటీఆర్ క్యాంపెయిన్ దృష్టి సారించింది.
జలవనరుల శాఖ కార్యదర్శి, ఆర్ డి, జి ఆర్ శ్రీ పంకజ్ కుమార్, గత ప్రచారాలలో పట్టణ స్థానిక సంస్థలు చేసిన ప్రయత్నాలను ప్రశంసించారు. ప్రస్తుత సంవత్సరంలో కూడా పట్టణ ప్రాంతాల్లో నీటి సంరక్షణకు ఇలాంటి ప్రయత్నాలను చేపట్టాలని కోరారు. గృహనిర్మాణ, పట్టణ వ్యవహారాల మంత్రిత్వ శాఖ కార్యదర్శి మాట్లాడుతూ.. జెఎస్ఎ ప్రాముఖ్యతను వివరించారు. వరద నివారణ , పట్టణ ప్రాంతాల్లో నీటి లభ్యతను పెంచడం అనే ద్వంద్వ లక్ష్యాన్ని సిటిఆర్ సాధిస్తుందని చెప్పారు.
మహిళా స్వయం సహాయక బృందాల  భాగస్వామ్యం, యాజమాన్యం ద్వారా నీటి వనరుల మ్యాపింగ్ తో సహా పట్టణ ప్రాంతాలలోని నీటి వనరులను పునరుద్ధరించడానికి ప్రారంభించిన ఆమా పోఖారీ ప్రచారం గురించి ఒడిశా పట్టణ ప్రత్యేక కార్యదర్శి వివరించారు. కేరళలోని గురువాయూర్ మునిసిపాలిటీ పట్టణ వరదలను నివారించడంలో సహాయపడిన సమర్థవంతమైన వర్షపు నీటి పారుదల వ్యవస్థ గురించి వివరించింది. అమృత్ కింద మునిసిపల్ పరిధిలోని సుమారు 6.52 ఎకరాల్లో జలవనరుల పునరుద్ధరణతో పాటు గ్రీన్ స్పేసెస్ అండ్ పార్కులను అభివృద్ధి చేస్తున్నామని తెలిపారు. లాతూర్, వడోదర మునిసిపల్ కమిషనర్లు జిల్లాల లోని నీటి వనరుల పునరుద్ధరణ, నగరాలలో స్మార్ట్ వర్షపు నీటి సంరక్షణకు అమలు చేస్తున్న ఉత్తమ పద్ధతులను వివరించారు.
అమృత్ 2.0 కింద జలవనరుల పునరుద్ధరణకు ప్రత్యేక చొరవ తీసుకుని సుమారు 600 ప్రాజెక్టుల పనులు ప్రారంభించారు. అలాగే రీచార్జి పథకం, గుర్తింపు పొందిన ల్యాబ్ ల ద్వారా నీటి నాణ్యత పరీక్షలు, వాటర్ ట్రీట్ మెంట్ ప్లాంట్లు నీటిని సమర్థవంతంగా వినియోగించుకోవడం, సంరక్షించడం.
తదితర కార్యక్రమాల గురించి వివరించారు.
జెఎస్ఎ అమలులో గృహనిర్మాణ,పట్టణ వ్యవహారాల మంత్రిత్వ శాఖ ప్రయత్నాలను జల్ శక్తి మంత్రిత్వ శాఖ డబ్ల్యూఆర్, ఆర్ డి అండ్ జి ఆర్ కార్యదర్శి ప్రశంసించారు. సిటిఆర్ 2023, భాగస్వాములు అందరి నిరంతర మద్దతు ఈ ఏడాది జల్ శక్తి అభియాన్ ను గొప్ప విజయవంతం చేస్తాయని ఆకాంక్షించారు.
ప్రధాన మంత్రి కార్యాలయం
స్వాతంత్ర్య దినం నాడు మహాత్మ గాంధి కి శ్రద్ధాంజలి ఘటించిన ప్రధాన మంత్రి
జాతి పిత మహాత్మ గాంధి కి స్వాతంత్ర్య దినం నాడు శ్రద్ధాంజలి ఘటించడం కోసం ప్రధాన మంత్రి శ్రీ నరేంద్ర మోదీ రాజ్ ఘాట్ కు వెళ్లారు.
‘‘రాజ్ ఘాట్ లో మహాత్మ గాంధి కి శ్రద్ధాంజలి ఘటించాను. ప్రజల ఆకాంక్షల ను నెరవేర్చే దిశ గా మేం కృషి చేసే క్రమం లో ఆయన భావాలు, ఆదర్శాలు మాకు మార్గదర్శనం చేస్తూనే ఉంటాయి’’ అని ప్రధాన మంత్రి ఒక ట్వీట్ లో పేర్కొన్నారు.
DS
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతీయ పరిశోధకులు, విద్యార్థులు మరియు నిపుణుల కోసం అంతర్జాతీయ సహకారాన్ని అందించడానికి ప్రభుత్వం అనేక చర్యలు తీసుకుందని తెలిపిన కేంద్ర మంత్రి డాక్టర్ జితేంద్ర సింగ్
సహకార పరిశోధనపై దృష్టి సారించిన 750కి పైగా జాయింట్ రీసెర్చ్ సైన్స్ అండ్ టెక్నాలజీ  ప్రాజెక్ట్లు మరియు 100 జాయింట్ వర్క్షాప్లు/సెమినార్లు/వెబినార్లకు గత మూడేళ్లలో మద్దతు లభించింది: డాక్టర్ జితేంద్ర సింగ్
కేంద్ర సహాయ మంత్రి  సైన్స్ & టెక్నాలజీ; పీఎంవో, పర్సనల్, పబ్లిక్ గ్రీవెన్స్, పెన్షన్లు, అటామిక్ ఎనర్జీ మరియు స్పేస్, ఎంఓఎస్ డాక్టర్ జితేంద్ర సింగ్.. భారత పరిశోధకులు, విద్యార్థులు మరియు నిపుణుల కోసం అంతర్జాతీయ సహకారానికి మద్దతుగా ప్రభుత్వం అనేక చర్యలు తీసుకుందని ఈరోజు తెలిపారు.
అభివృద్ధి చెందిన మరియు అభివృద్ధి చెందుతున్న దేశాలతో ద్వైపాక్షిక సహకారం కోసం వేదికలను సృష్టించడం ఇందులో ఉంది; ఏసియన్ మరియు బిమ్స్టెక్ వంటి ప్రాంతీయ సహకారం మరియు యూరోపియన్ యూనియన్ , బ్రెజిల్-రష్యా-ఇండియా-చైనా-దక్షిణాఫ్రికా  , షాంఘై సహకార సంస్థ , ఇండియన్ ఓషన్ రిమ్ అసోసియేషన్ , హ్యూమన్ ఫ్రాంటియర్ సైన్స్ ప్రోగ్రామ్ ఆర్గనైజేషన్  యూరోపియన్ మాలిక్యులర్ బయాలజీ ఆర్గనైజేషన్ , మిషన్ ఇన్నోవేషన్ మొదలైనవి ఇందులో ఉన్నాయి.
డాక్టర్ జితేంద్ర సింగ్ మాట్లాడుతూ, సహకార పరిశోధనపై దృష్టి సారించిన 750కి పైగా జాయింట్ రీసెర్చ్ సైన్స్ అండ్ టెక్నాలజీ  ప్రాజెక్ట్లు మరియు సుమారు 100 జాయింట్ వర్క్షాప్లు/సెమినార్లు/వెబినార్లకు గత మూడేళ్లలో మద్దతు లభించింది.
రాజ్యసభలో ఒక ప్రశ్నకు వ్రాతపూర్వక సమాధానంలో, డాక్టర్ జితేంద్ర సింగ్ ప్రభుత్వం యొక్క ప్రాథమిక పరిశోధన పథకం కోసం మెగా సౌకర్యాలు అధిక విలువ గల పరిశోధన డొమైన్లలో అంతర్జాతీయ సహకారానికి మద్దతు ఇవ్వడానికి మరొక వేదిక అని తెలియజేశారు.
డాక్టర్ జితేంద్ర సింగ్ మాట్లాడుతూ, సమాచార మార్పిడి, కొత్త జ్ఞానాన్ని ఉత్పత్తి చేయడం, నైపుణ్యాన్ని పంచుకోవడం, ఖర్చు మరియు వనరుల సరైన వినియోగం మరియు అధునాతన సౌకర్యాలు మరియు అధునాతన పరికరాలకు ప్రాప్యతను అందించడం వంటి అవకాశాలను సృష్టించడం ద్వారా పరిశోధకులకు మద్దతు ఇవ్వడానికి అనేక చర్యలు తీసుకున్నట్లు చెప్పారు.
ఇది శాస్త్రీయ పరిశోధనల నాణ్యతను మరియు అవుట్పుట్ను పెంపొందించడంతో పాటు ఉద్యోగ ఉపాధిని కూడా మెరుగుపరుస్తుందని ఆయన అన్నారు. వివిధ విద్యా మరియు పరిశోధనా సంస్థలు, పరిశ్రమలు, స్టార్టప్లు, వ్యవస్థాపకులు మరియు డిపార్ట్మెంట్ ఆఫ్ సైన్స్ అండ్ టెక్నాలజీ , డిపార్ట్మెంట్ ఆఫ్ బయోటెక్నాలజీ , ఎర్త్ సైన్సెస్ మంత్రిత్వ శాఖ యొక్క ఫెలోషిప్ పథకాల కోసం ప్రభుత్వం యొక్క ఎక్స్ట్రామ్యూరల్ ఫండింగ్ పథకాలు ఎడ్యుకేషన్, కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ , ఇండియన్ కౌన్సిల్ ఆఫ్ మెడికల్ రీసెర్చ్  మరియు ఇండియన్ కౌన్సిల్ ఆఫ్ అగ్రికల్చరల్ రీసెర్చ్  వంటి సంస్థలు దేశంలో నాణ్యమైన పరిశోధనలు చేయడానికి శాస్త్రవేత్తలను ప్రోత్సహించడానికి రూపొందించబడ్డాయి.
అట్టడుగు మరియు వెనుకబడిన తరగతుల కోసం పరిశోధన మరియు వృత్తిపరమైన కార్యక్రమాలను అభివృద్ధి చేయడానికి ప్రభుత్వం అనేక చర్యలు తీసుకుందని మంత్రి తెలియజేశారు. డిఎస్టీ యొక్క షెడ్యూల్డ్ క్యాస్ట్ సబ్ ప్లాన్  మరియు ట్రైబల్ సబ్ ప్లాన్  పథకాలు అట్టడుగు వర్గాలకు పరిశోధన, అభివృద్ధి మరియు దత్తత, బదిలీ మరియు వ్యాప్తి ద్వారా నిరూపితమైన సాంకేతిక పరిజ్ఞానాన్ని  ప్రోత్సహించడం ద్వారా సాధికారత పొందుతాయి. సైన్స్ మరియు ఇంజనీరింగ్ వంటి అంశాల్లో పరిశోధన చేపట్టడంలో షెడ్యూల్డ్ కులం మరియు షెడ్యూల్డ్ తెగకు చెందిన పరిశోధకులకు సైన్స్  పథకం కోసం సాధికారత మరియు ఈక్విటీ అవకాశాలు అందిస్తుంది. ఈ చర్యలు వారికి ఉన్నత స్థాయి పరిశోధన, విద్య మరియు నైపుణ్యం కలిగిన ఉపాధి అవకాశాలను అందిస్తాయి.
<><><><><>
(Visitor Counter : 43
సూక్ష్మ, లఘు, మధ్య తరహా సంస్థల మంత్రిత్వ శాఖష్
పారా మిలిటరీ బలగాల కోసం 1.91 లక్షల ఖాదీ డ్యూరీలను సరఫరా చేయనున్న కేవీఐసీ
పారామిలిటరీ దళాల కోసం ఖాదీ మరియు గ్రామ పరిశ్రమల కమిషన్ రూ.10 కోట్ల విలువైన 1.91 లక్షల ఖాదీ కాటన్ డ్యూరీలను సరఫరా ఆర్డర్ను అందుకుంది. దేశంలోని అన్ని పారా మిలటరీ బలగాల తరపున కేటాయింపుల కోసం నోడల్ ఏజెన్సీ అయిన ఇండో-టిబెటన్ బోర్డర్ పోలీస్  నుండి ఈ మేరకు ఆర్డర్ను స్వీకరించింది. ఈ సంవత్సరం జనవరి 6న డ్యూరీలను సరఫరా చేయడానికి కేవీఐసీ మరియు ఐటీబీపీ మధ్య సంతకం చేసిన ఒప్పందానికి ఇది కొనసాగింపుగా నిలుస్తుంది. కేంద్ర సాయుధ పోలీసు బలగాలలో స్వదేశీ భావన పెంపొందించాలన్న నేపథ్యంలోదేశ రక్షణ దళాలలకు స్వదేశీ ఉత్పత్తులను మాత్రమే వినియోగించాలన్న హోంమంత్రి ఆదేశాల మేరకు ఈ చర్య చేపట్టడమైంది. నిర్ధేశించిన లెక్కల ప్రకారం కేవీఐసీ 1.98 మీటర్ల పొడవు మరియు 1.07 మీటర్ల వెడల్పు కలిగిన నీలి-రంగు డ్యూరీలను సరఫరా చేయనుంది. ఈ డ్యూరీలను ఉత్తరప్రదేశ్, హర్యానా, రాజస్థాన్ మరియు పంజాబ్ ఖాదీ సంస్థలు ఉత్పత్తి చేయనున్నాయి. ఈ కొనుగోలు ఆర్డర్ ద్వారా.. ఖాదీ హస్త కళాకారుల కోసం అంచనా వేసిన 1.75 లక్షల మండేల అదనపు పని సృష్టించబడుతుంది. పారామిలిటరీ దళాలకు కేవీఐసీ డ్యూరీలను సరఫరా చేయడం ఇదే తొలిసారి. మొత్తం 1.91 లక్షల డ్యూరీలలో 51,000 ఐటీబీపీకి సరఫరా చేయబడుతుంది; బీఎస్ఎఫ్కు 59,500; సీఐఎస్ఎఫ్కు 42,700 మరియు ఎస్ఎస్బీకి 37,700 డ్య్యూరీలు సరఫరా చేయబడుతాయి. వచ్చే నవంబర్ నాటికి ఈ సరఫరా ఆర్డర్ పూర్తవుతుంది. కేవీఐసీ సంస్థ తయారు చేసిన పత్తి డ్యూరీలను టెక్స్టైల్ మంత్రిత్వ శాఖలోని ఉత్తర భారత టెక్స్టైల్ రీసెర్చ్ అసోసియేషన్  ద్వారా ధ్రువీకరించబడ్డాయి. ఈ సందర్భగంఆ కేవీఐసీ ఛైర్మన్ శ్రీ వినయ్ కుమార్ సక్సేనా మాట్లాడుతూ ఐటీబీసీ నుండి వచ్చిన ఈ ఆర్డర్కు.. బలగాలలో ఖాదీకి గల ప్రజాదరణకు అధిక నాణ్యత ప్రమాణాల నిదర్శనమని అభివర్ణించారు. కేవీఐసీ క్రమం తప్పకుండా పెద్ద మొత్తంలో కచ్చి ఘనీ, ఆవనూనెలను దళాలకు సరఫరా చేస్తోంది.
(Visitor Counter : 148
మహిళా, శిశు అభివృద్ధి మంత్రిత్వ శాఖ
బాలకార్మికత ఘటనలను పెన్సిల్ పోర్టల్ లేదా చైల్డ్ లైన్ 1098 పై ఫిర్యాదు చేయవలసిందిగా పౌరులకు విజ్ఞప్తి చేసిన శ్రీమతి స్మృతి జుబిన్ ఇరానీ
బాలకార్మికులకు సంబంధించిన దృష్టాంతాలను పెన్సిల్  పోర్టల్ లో లేదా చైల్డ్ లైన్ 1098 నెంబరుకు ఫోన్ చేయడం ద్వారా ఫిర్యాదు చేయవలసిందిగా కేంద్ర మహిళా, శిశు సంక్షేమ అభివృద్ధి, జౌళి పరిశ్రమల మంత్రి స్మృతి జుబిన్ ఇరానీ పౌరులకు విజ్ఞప్తి చేశారు. శనివారం అంతర్జాతీయ బాలకార్మికత వ్యతిరేక దినోత్సవం సందర్భంగా ట్వీట్ ద్వారా ఇచ్చిన సందేశంలో, ప్రతి బాలుడు/ బాలికకు చదువుకునే, సంతోషకరమైన బాల్యాన్ని అనుభవించే హక్కు ఉంది. బాల కార్మికత వ్యతిరేక దినోత్సవ సందర్భంగా బాల కార్మికతపై పోరాటానికి మన నిబద్ధతను పునరుద్ఘాటిద్దాం. ప్రజల భాగస్వామ్యంతోనే బాల, బాలికలు తమకు అర్హమైన బాల్యాన్ని అనుభవించేలా చూద్దాం, అని పేర్కొన్నారు.
మరొక ట్వీట్లో. బాలకార్మికతకు సంబంధించిన దృష్టాంతాలను పెన్సిల్ పోర్టల్ https://pencil.gov.in/ లేదా చైల్డ్ లైన్ 1098 అన్న నెంబర్కు ఫోన్ చేసి ఫిర్యాదు చేయవలసిందిగా ప్రతి పౌరుడికి విజ్ఞప్తి చేస్తున్నాను. ఎందుకంటే, మన దేశ భవిష్యత్తు అయిన మన పిల్లలకు మనం రుణపడి ఉన్నాం, అని అన్నారు.
అంతర్జాతీయ బాలకార్మికత వ్యతిరేక దినోత్సవాన్ని ప్రపంచవ్యాప్తంగా జూన్ 12న జరుపుకుంటారు. ప్రపంచ కార్మిక సంస్థ  ప్రపంచ స్థాయిలో బాలకార్మికతపై దృష్టి పెట్టి దానిని నిర్మూలించడానికి, చర్య తీసుకోవడం ద్వారా కృషి చేయడం కోసంబాలకార్మికతకు వ్యతిరేకంగా అంతర్జాతీయ దినోత్సవాన్ని 2002లో ప్రారంభించింది.
నౌకారవాణా మంత్రిత్వ శాఖ
దేశంలో నౌకల నిర్మాణానికి మరింత ప్రోత్సాహం లైసెన్సింగ్ విధానంలో మార్పులు "ఆత్మ నిర్భర్ భారత్ " నిర్మాణం కోసం "ఆత్మ నిర్భర్ షిప్పింగ్ " శ్రీ మనసుఖ్ మాండవీయ
కేంద్రప్రభుత్వం అమలుచేస్తున్న "భారతదేశంలోనే నిర్మాణం" నినాదాన్ని కార్యరూపంలోకి తీసుకుని రావడానికి కేంద్రషిప్పింగ్ మంత్రిత్వ శాఖ వివిధ రకాల అవసరాల కోసం టెండర్ ప్రక్రియ ద్వారా నౌకలను కిరాయికి తీసుకోడానికి మొదటి తిరస్కరణ హక్కు  కింద జారీచేస్తున్న లైసెన్సింగ్ విధానాన్ని సమీక్షించింది.
మొదటి తిరస్కరణ హక్కు లైసెన్సింగ్ విధానంలో చేసిన మార్పులతో ఇకపై వివిధ అవసరాల కోసం కిరాయికి తీసుకోవడానికి భారతదేశంలో నిర్మాణం పూర్తి చేసుకున్న నౌకలు, భారతీయుల యాజమాన్యంలో ఉన్న నౌకలు మరియు దేశంలో రిజిస్టర్ అయిన నౌకలకు ప్రాధాన్యత ఇవ్వవలసి ఉంటుంది.
ఇకపై నౌకలను కిరాయికి తీసుకోవడానికి అమలు చేసే టెండర్ల విధానంలో మొదటి తిరస్కరణ హక్కు విధానాన్ని కింది విధంగా అమలు చేయడం జరుగుతుంది.
i ) భారత దేశంలో నిర్మింపబడి భారత దేశంలో రిజిస్టర్ అయి భారతీయుల యాజమాన్యంలో ఉన్ననౌకలు
ii ) విదేశాలలో నిర్మింపబడి భారత దేశంలో రిజిస్టర్ అయి భారతీయుల యాజమాన్యంలో ఉన్న నౌకలు
iii ) భారతదేశంలో నిర్మింపబడి విదేశాలలోరిజిస్టర్ అయి విదేశీయుల యాజమాన్యంలో ఉన్న నౌకలు
దీనికోసం
a ) డైరెక్టర్ జనరల్ అఫ్ షిప్పింగ్ నూతనంగా సర్కులర్ ను జారీ చేసేంత వరకు భారత పతాకంతో తిరుగుతున్న నౌకలు  పైన తెలిపిన  తరగతిలోకి వస్తాయి
b ) మర్చంట్ షిప్పింగ్ యాక్ట్ 1958లోని 406 సెక్షన్ కింద డైరెక్టర్ జనరల్  జారీ చేసిన అనుమతుల ప్రకారం భారత పౌరులు/ సొసైటీలు/ కంపెనీలు భారతదేశంలోని నౌకానిర్మాణ కేంద్రాలలో నిర్మించి దేశంలో రిజిస్ట్రేషన్ చేయించుకోవడానికి నిర్మిస్తున్న నౌకల నిర్మాణం పూర్తి అయ్యేంత వరకు ఈ కింది రెండు నిబంధనలు అమలు జరిగేతే విదేశీ పతకం కలిగి ఉన్న నౌకలు మొదటి తరగతిలోకి వస్తాయి.
a )భారత నౌకా నిర్మాణ కేంద్రానికి కాంట్రాక్టు మొత్తంలో 25 % చెల్లించడం జరిగినప్పుడు
b ) గుర్తింపు పొందిన సంస్థ 50 శాతం నిర్మాణం పూర్తిఅయినట్టు సర్టిఫికెట్ జరీ చేసినప్పుడు.
నౌక నిర్మాణం పూర్తి అయ్యేంత వరకు మాత్రమే ఇటువంటి నౌకలకు జారీ చేసే లైసెన్స్ అమలులో ఉంటుంది.
నౌకల నిర్మాణ కార్యక్రమాల కోసం నౌకా మంత్రిత్వ శాఖ ఆర్ధిక సహాయ విధానం  కింద దీర్ఘ కాలం అమలు జరిగే సబ్సిడీని అందజేస్తున్నది. ఈ విధానం కింద ఇప్పటికే నౌకా మంత్రిత్వ శాఖ 61.05 కోట్ల రూపాయలను విడుదల చేయడం జరిగింది. దేశంలో నౌకల నిర్మాణాన్ని మరింత ప్రోత్సహించి నూతన మార్కెట్ అవకాశాలను అందించడానికి ప్రభుత్వం ఈ విధానాన్ని అమలు చేస్తున్నది.
నియమనిబంధనల్లో కొత్తగా చేసిన మార్పుల వల్ల నౌకాయాన రంగం మరింత వేగంగా అభివృద్ధి చెందడానికి అవకాశం కలుగుతుంది. దేశంలో ఉన్న నౌకా నిర్మాణ రంగానికి నూతన విధానం వల్ల ప్రయోజనం కలుగుతుంది.
" ప్రధానమంత్రి శ్రీ నరేంద్ర మోడీ పిలుపు ఇచ్చిన విధంగా ఆత్మ నిర్భర్ భారత్ కార్యక్రమాన్ని విజయవంతం చేయడానికి, దేశంలో నౌకల నిర్మాణాన్ని మరింత ప్రోత్సహించడానికి నౌకా మంత్రిత్వ శాఖ ప్రాధాన్యతను ఇస్తున్నది. RoFR లైసెన్సింగ్ విధానంలో తీసుకుని వచ్చిన విప్లవాత్మక మార్పులు ఆత్మ నిర్భర్ షిప్పింగ్ రూపకల్పనకు ఎంతగానో దోహదపడతాయి. స్వయంసమృద్ధి సాధించడానికి ,స్వదేశీ నౌకా నిర్మాణ రంగ అభివృద్ధికి దోహదపడే ఈ నిర్ణంయం దీర్ఘకాలంలో దేశ ఆర్ధికాభివృధికి ఉపకరిస్తాయి "అని కేంద్ర నౌకాయాన శాఖ సహాయ మంత్రి శ్రీ. మనసుఖ్ మాండవీయ అన్నారు.
మహిళా, శిశు అభివృద్ధి మంత్రిత్వ శాఖ
అక్టోబర్ 05న తిరువనంతపురం చేరుకోనున్న సిఆర్పిఎఫ్ మహిళా మోటర్సైకిల్ యాత్ర -2023
మహిళా రైడర్లను సత్కరించనున్న కేంద్ర సహాయ మంత్రి వి. మురళీధరన్
సిఆర్పిఎఫ్ మహిళా అధికారుల కోసం నిర్వహించిన ఆల్ వుమెన్ మోటర్సైకిల్ ఎక్స్పెడిషన్ -2023లో పాలుపంచుకున్న మహిళలను 05 అక్టోబర్  2023న తిరువనంతపురంలోని పల్లిపురంలోని సిఆర్పిఎఫ్ శిబిరంలో సత్కరించనున్నారు. విదేశీ వ్యవహారాలు, పార్లమెంటరీ వ్యవహారాల శాఖల సహాయ మంత్రి శ్రీ వి. మురళీధరన్ మధ్యాహ్నం 2.30 గంటలకు అక్కడకు చేరుకోనున్న మహిళా అధికారులను సత్కరిస్తారు. రాష్ట్రీయ ఏకతా దివస్లో భాగంగా 05 అక్టోబర్ నుంచి 31 వరకు దేశంలోని వివిధ ప్రాంతాలను సందర్శించేందుకు సిఆర్పిఎప్ మహిళా అధికారుల 3 బైక్ యాత్రలు నిర్వహిస్తున్నారు. దాదాపు 25మంది మహిళా అధికారులతో కూడిన మూడు బృందాలు శ్రీనగర్, షిల్లాంగ్, కన్యాకుమారి నుంచి యాత్రలను ప్రారంభించనున్నారు. కేంద్ర సమాచార ప్రసార శాఖ సహాయమంత్రి డాక్టర్ ఎల్ మురుగన్ 05 అక్టోబర్ 2023న ఉదయం 10.30 గంటలకు కన్యాకుమారి నుంచి ర్యాలీని జెండా ఊపి ప్రారంభించనున్నారు. దాదపు 50మంది మహిళా అధికారుల బృందం 25 బైక్లపై అదే రోజున తిరువనంతపురం చేరుకోనున్నారు. అనంతరం మదురై వెళ్ళనున్న మోటర్సైకిల్ ర్యాలీని ఒలింపియన్ శ్రీమతి ఒమానా కుమారి జెండా ఊపి అక్కడి నుంచి ప్రారంభిస్తారు.
జల శక్తి మంత్రిత్వ శాఖ
‘స్వచ్ఛత క్రానికల్స్: ట్రాన్స్ఫార్మేటివ్ టేల్స్ ఫ్రమ్ ఇండియా’ సంకలనాన్ని ఆవిష్కరించిన కేంద్ర జలశక్తి మంత్రి శ్రీ గజేంద్ర సింగ్ షెకావత్
వివిధ రాష్ట్రాల్లో అమలువుతున్న 75 ఓడీఎఫ్ ప్లస్ ఉత్తమ విధానాల సంకలనం ఈ క్రానికల్; ఇది ఆవిష్కరణలను చాటి చెబుతుంది, ఆచరణలను ప్రోత్సహిస్తుంది
'రూరల్ వాష్ పార్టనర్స్ ఫోరమ్'  రెండు రోజుల జాతీయ సదస్సు ముగింపు సందర్భంగా, ఇవాళ, కేంద్ర జలశక్తి మంత్రి శ్రీ గజేంద్ర సింగ్ షెకావత్ 75 ODF ప్లస్ ఉత్తమ విధానాల సంకలనాన్ని ఆవిష్కరించారు. 'స్వచ్ఛత క్రానికల్స్: ట్రాన్స్ఫార్మేటివ్ టేల్స్ ఫ్రమ్ ఇండియా' పేరుతో ఈ సంకలనాన్ని రూపొందించారు. ఎస్బీఎం-జి రెండో దశ లక్ష్యాలను చేరుకోవడానికి వివిధ ODF ప్లస్ కార్యకలాపాల కోసం రాష్ట్రాలు/యూటీలు చేసిన ప్రయత్నాలు, అడ్డంకులను అధిగమించడానికి & ప్రజల్లో అవగాహన పెంచడానికి తీసుకొచ్చిన ఆవిష్కరణలు, ప్రత్యేక ప్రచారాలను ఈ సంకలనం వివరిస్తుంది.
"ODF ప్లస్ను సాధించడానికి కృషి చేస్తున్న రాష్ట్రాలు, వర్గాలకు ఈ సంకలనం విలువైన వనరు"గా కేంద్ర మంత్రి శ్రీ షెకావత్ అభివర్ణించారు. "దేశవ్యాప్తంగా అమలైన ఉత్తమ విధానాలను ఇది వివరిస్తుంది, ఆ విజయాలను అనుసరించేలా ఇతరులకు స్ఫూర్తిని అందిస్తుంది" అన్నారు.
స్వచ్ఛ భారత్ మిషన్ గ్రామీణ ఐఈసీ బృందం ఈ సంకలనాన్ని రూపొందించింది. ఎస్బీఎంజీ రెండో దశ నేపథ్యాంశాల అమలుకు సంబంధించిన కథనాలు ఇందులో ఉంటాయి. ఈ కింది కీలక ప్రమాణాల ఆధారారంగా కథనాలను ఎంపిక చేశారు:
ఆవిష్కరణలు: ODF ప్లస్ను సాధించడానికి అనుసరించిన వినూత్న విధానాలను ఈ విభాగం వివరిస్తుంది. ఉదాహరణకు, ఒడిశా రాష్ట్రంలో, బ్లాక్ స్థాయిలో సామాజిక భాగస్వామ్యం & నాయకత్వం వల్ల ఖోర్ధా జిల్లాలోని జితికర్ సువాన్లో గ్రామం ఎలా ODF ప్లస్ నమూనా గ్రామం హోదాను సాధించిందో ఈ సంకలనం వివరిస్తుంది. ODF ప్లస్ ఆస్తుల ప్రత్యక్ష నమూనాలను ప్రదర్శించడం  ద్వారా ఉత్తరప్రదేశ్లోని శ్రావస్తి జిల్లా ODF ప్లస్ స్థితిని ఎలా సాధించిందో వెల్లడిస్తుంది.
అడ్డంకులను అధిగమించడం: ODF ప్లస్ను సాధించడంలో ఎదురైన సవాళ్లు, వాటిని ఎలా అధిగమించింది అనే విషయాలను ఈ విభాగం చర్చిస్తుంది. ఉదాహరణకు, తమిళనాడు రాష్ట్రంలో నమ్మ ఊరు సూపరు ప్రచారంలో భాగంగా, ఘన వ్యర్థాల నిర్వహణ కోసం వినూత్నంగా చేపట్టిన కార్యక్రమం వల్ల మదురై జిల్లాలోని పెరి-అర్బన్ పంచాయతీల్లో చాలా సవాళ్లు ఎదురయ్యాయి.
అవగాహన పెంచడం: పారిశుద్ధ్యం గురించి అవగాహన పెంచడానికి తీసుకున్న చర్యలను ఈ విభాగం చాటి చెబుతుంది. ఉదాహరణకు, ఉత్తరప్రదేశ్లోని ఫతేపూర్ జిల్లాలోని ప్రభుత్వ పాఠశాలల పిల్లలు, 'వాష్ వాణి' అనే పత్రిక నిర్వహిస్తున్నారు. గ్రామీణ ప్రాంతాల్లో శుభ్రత అలవాట్లను ప్రోత్సహించేలా తమ సృజనాత్మక శక్తిని ఉపయోగిస్తున్నారు.
ప్రత్యేక ప్రచారాలు: ODF ప్లస్ సాధించడానికి ప్రారంభించిన ప్రత్యేక కార్యక్రమాలను ఈ విభాగం వివరిస్తుంది. ఉదాహరణకు, 'స్వచ్ఛ్ సాగర్', 'సురక్షిత్ సాగర్'  కార్యక్రమాలు తీసుకొచ్చిన గుజరాత్ ప్రభుత్వం, రాష్ట్రంలోని సముద్ర తీరాలను శుభ్రంగా ఉంచడానికి, తద్వారా పర్యావరణాన్ని పరిరక్షించేందుకు చర్యలు చేపట్టింది.
‘స్వచ్ఛత క్రానికల్స్: ట్రాన్స్ఫార్మేటివ్ టేల్స్ ఫ్రమ్ ఇండియా’ చదవడానికి ఇక్కడ క్లిక్ చేయండి
రక్షణ మంత్రిత్వ శాఖ
అరేబియా సముద్రంలో మలబార్-2020 రెండో దశ విన్యాసాలు
మలబార్-2020 రెండో దశ విన్యాసాలు మంగళవారం నుంచి శుక్రవారం వరకు అరేబియా సముద్రంలో జరగనున్నాయి. ఈ నెల 3-6 తేదీల్లో, బంగాళాఖాతంలో జరిగిన మొదటి దశ విన్యాసాలకు కొనసాగింపుగా అరేబియా సముద్రంలో రెండో దశను నిర్వహిస్తున్నారు. ఈ దశలో, భారత్, ఆస్ట్రేలియా, జపాన్, అమెరికా నౌకాదళాల మధ్య మరింత సంక్లిష్టమైన సమన్వయ విన్యాసాలు సాగుతాయి.
భారత్కు చెందిన "విక్రమాదిత్య క్యారియర్ బ్యాటిల్ గ్రూప్", అమెరికాకు చెందిన "నిమిట్జ్ క్యారియర్ స్ట్రైక్ గ్రూప్" కేంద్రంగా రెండో దశలో సంయుక్త కార్యకలాపాలుంటాయి. ఈ రెండు బృందాలు, వాటి నౌకలు, జలాంతర్గాములు, విమానాలతో నాలుగు రోజులపాటు అధిక తీవ్రతగల విన్యాసాలు చేపడతాయి. విక్రమాదిత్యకు చెందిన మిగ్-29కె, నిమిట్జ్కు చెందిన ఎఫ్-18, ఈ2సీ హాక్ఐ విమానాలు అత్యాధునిక గగనతల రక్షణ విన్యాసాల్లో పాల్గొంటాయి. ఉపరితల, జలాంతర్గామి విధ్వంసక విన్యాసాలు, ఆయుధ కాల్పులను కూడా ఈ నాలుగు రోజులపాటు నిర్వహిస్తారు. నాలుగు మిత్రదేశాల మధ్య సహకారం పొంపెందించుకోవడమే ఈ విన్యాసాల లక్ష్యం.
విక్రమాదిత్య, దాని యుద్ధ విమానాలు, హెలికాఫ్టర్లతోపాటు కోల్కతా, చెన్నై తరగతి డిస్ట్రాయర్లు, స్టెల్త్ పరిజ్ఞాన తల్వార్, సహాయక నౌక దీపక్, ఇంటిగ్రల్ హెలికాఫ్టర్లు కూడా ఈ విన్యాసాల్లో పాల్గొంటాయి. రియర్ అడ్మిరల్ కృష్ణ స్వామినాథన్ నాయకత్వంలో ఇవి విన్యాసాల్లో పాల్గొంటాయి. దేశీయంగా రూపొందిన ఖాందేరి జలాంతర్గామి, పీ8ఐ సముద్ర నిఘా విమానం కూడా వాటి సామర్థ్యాన్ని ప్రదర్శించనున్నాయి.
అమెరికా క్యారియర్ నిమిట్జ్ బృందంలో ప్రిన్స్టన్ క్రూయిజర్, స్టెరెట్ డిస్ట్రాయర్, పీ8ఏ సముద్ర నిఘా విమానం ఉన్నాయి. ఆస్ట్రేలియా నావికాదళం నుంచి బల్లారట్, ఇంటిగ్రల్ హెలికాఫ్టర్ పాల్గొంటాయి. జపాన్ సెల్ఫ్ డిఫెన్స్ ఫోర్స్  కూడా విన్యాసాల్లో కనువిందు చేయనుంది.
మలబార్ విన్యాసాలు భారత్, అమెరికా మధ్య 1992లో ప్రారంభమై, ఏటికేడు పరిధిని, సంక్లిష్టతను పెంచుకుంటూ పోతున్నాయి. ప్రస్తుతం చేపట్టిన 24వ దఫా విన్యాసాలు, సముద్ర అంశాల్లో నాలుగు పెద్ద దేశాల మధ్య అభిప్రాయ ఏకత్వానికి నిదర్శనంగా నిలవడంతోపాటు; బహిరంగ, ఇండో-పసిఫిక్, అంతర్జాతీయ కట్టుబాట్ల పట్ల నిబద్ధతను సూచిస్తున్నాయి.
పర్యటక మంత్రిత్వ శాఖ
సిఒవిఐడి-19 వైరస్ ముందుజాగ్రత్త చర్యగా మేఘాలయ ప్రభుత్వం మార్చి 31 వరకు రాష్ట్రంలోని అన్ని పర్యాటకప్రదేశాలను మూసివేస్తుంది
సిఒవిఐడి-19 వైరస్ ముందు జాగ్రత్త చర్యగా మేఘాలయ ప్రభుత్వం 2020 మార్చి 31 వరకు మేఘాలయ రాష్ట్రం లోని అన్ని పర్యాటక ప్రదేశాలను మూసివేసింది. ఈ అంక్షలు ఏప్రిల్ 15, 2020 వరకు పొడిగించే అవకాశం ఉందని రాష్ట్ర ప్రభుత్వం ఒక పత్రికా ప్రకటనలో పేర్కొంది. షిల్లాంగ్ మరియు మేఘాలయ లోని ఇతర ప్రదేశాలను సందర్శించాలనుకునే పర్యాటకులందరినీ వారి ప్రయాణ ప్రణాళికలను తదనుగుణంగా తిరిగి షెడ్యూల్ చేసుకోవాల్సిందిగా రాష్ట్రం ప్రబుత్వం సూచించింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.31 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
17,31,18,435
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.31 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
1971 యుద్ధం లో గెలుపున కు గాను సాయుధ దళాల కు విజయ్ దివస్ నాడు శ్రద్ధాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 1971వ సంవత్సరం లో జరిగిన యుద్ధం లో భారతదేశాని కి అసాధారణ విజయాన్ని సునిశ్చితం చేసిన సాయుధ దళాల సాహసిక జవానులందరికి ‘విజయ్ దివస్’ నాడు శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘1971 యుద్ధం లో భారతదేశానికి అసాధారణమైనటువంటి గెలుపు ను సునిశ్చితం చేసిన సాయుధ దళాల కు చెందిన సాహసిక సైనికులు అందరికి విజయ్ దివస్ నాడు నేను శ్రద్ధాంజలి ఘటిస్తున్నాను. దేశాన్ని సురక్షితం గాను, భద్రం గాను ఉంచడం లో సాయుధ దళాలు పోషించిన పాత్ర కు గాను మన దేశ ప్రజలు వారికి ఎల్లప్పటికీ రుణపడి ఉంటారు.’’ అని పేర్కొన్నారు.
ఆర్థిక మంత్రిత్వ శాఖ
ఫైన్ టెక్పై సంయుక్త కార్యాచరణ బృందం ఏర్పాటుకు ఇండియా , సింగపూర్ల మధ్య కుదిరిన అవగాహనా ఒప్పందానికి కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, ఫైన్టెక్కు సంబంధించి 2018 జూన్లో ఇండియా -సింగపూర్ల మధ్య సంతకాలు జరిగిన అవగాహనా ఒప్పందానికి వెనుకటి తేదీ నుంచి అమలులోకి వచ్చే విధంగా ఆమోదం తెలిపింది.
ప్రయోజనాలుః
.
ఫైన్ టెక్ విషయంలో పరస్పర సహకారానికి సంబంధించి ఇండియా, సింగపూర్లమధ్య ఒక సంయుక్త కార్యాచరణ బృందాన్ని ఏర్పాటు చేయడం జరిగింది. ఈ విషయంలో ఇండియా- సింగపూర్లమధ్య పరస్పర సహకారం రెండు దేశాలూ అప్లికేషన్ ప్రోగ్రామింగ్ ఇంటర్ఫేస్లకు, కంప్యూటర్ భద్రతకు సంబంధించిన రెగ్యులేటరీ శాండ్బాక్స్, డిజిటల్ నగదు బదలీలు, చెల్లింపుల భద్రతకు, ఎలక్ట్రానికి్ బదిలీలైన లకు సంబంధించి ఇంటిగ్రేషన్కు, యుపిఐ-ఫాస్ట్ పేమెంట్ అనుసంధానతకు, ఆసియా ప్రాంతంలో ఆధార్ శ్టాక్, ఈ కే.వై.సికి, నియంత్రణల విషయంలో పరస్పర సహకారానికి, ఆర్థిక మార్కెట్లకు సంబంధించిన పరిష్కారాలు, ఇన్సూరెన్స్ రంగం, కంప్యూటర్ భద్రతకు సంబంధించి శాండ్ బాక్స్ నమూనాలకు ప్రయోజనకరంగా ఉంటుంది.
సంయుక్త కార్యాచరణ బృందం పరిశీలనకు నివేదించిన అంశాలుః
రెగ్యులేటరీ అనుసంధానతనను మెరుగుపరిచేందుకు ఇరు దేశాలు అనుసరిస్తున్న మెరుగైన విధానాలను ఇచ్చిపుచ్చుకోవడం
1) ఫైన్టెక్కు సంబంధించి విధానాలు, రెగ్యులేషన్ల సంబంధిత అనుభవాలను పరస్పరం ఇచ్చిపుచ్చుకోవడాన్ని ప్రోత్సహించడం.
2)ఫైన్టెక్ సంస్థలు, వ్యవస్తలు వివక్షారహిత విదానంలో డాటాను వాడుకునేందుకు తగిన ప్రమాణాలను రూపొందించడానికి ప్రోత్సహించడం
3) సైబర్ భద్రత, ఆర్థిక మోసాలు తదితరాలు , కొత్త కొత్త ముప్పులను ఎదుర్కోవడానికి సంబంధించి రెగ్యులేటరీ సంస్థలలో సంబంధిత అధికారుల సామర్థ్యాల పెంపు
II. పరస్పర సహకారానికి ప్రోత్సాహం
ఇండియా,సింగపూర్లలోని సాంకేతిక పరిజ్ఞాన పరిశ్రమ మధ్య పరస్పర సహకారాన్ని ప్రోత్సహించేందుకు వీలుగా
1.వివిధ సంస్థలు ఫైన్టెక్ రంగానికి మధ్య సహకారాన్ని ప్రోత్సహించడం,
2.వ్యాపార, ఆర్థిక రంగానికి సంబంధించి ఫైన్టెక్ పరిష్కారాల అభివృద్ధికి ప్రోత్సాహం
3.ఇరుదేశాలకు సంబంధించిన వివిధ విధానాలకు అనుగుణంగా ఫైన్టెక్ రంగంలో ఇండియా, సింగపూర్లు స్టార్టప్ లప్రతిభ, ఎంటర్ప్రెన్యుయర్షిప్లలో కోలాబరేషన్ను ప్రోత్సహించడం
III.
అంతర్జాతీయ ప్రమాణాల అభివృద్ధిః
 ఇండియా, సింగపూర్లలోని పబ్లిక్ సిస్టమ్లలో ఇరు పక్షాలూ వాడేందుకు వీలు కల్పించే ఎపిఐ ల విషయంలో తగిన ప్రమాణాలు రూపొందించడానికి, అప్లికేషన్ ప్రోగ్రామింగ్ ఇంటర్ఫేస్కు సంబంధించి అంతర్జాతీయ నమూనా తీసుకువచ్చేందుకు ప్రోత్సహించడం అనేది,
1) డిజిటల్ గుర్తింపు వాడే వారి ఈ కెవైసి, ని దేశం వెలుపలా గుర్తింపునకు వీలు కల్పించడానికి వీలు కల్పిస్తుంది
2)యూనిఫైడ్ పేమెంట్ ఇంటర్ఫేస్  ఫాస్ట్ అండ్ సెక్యూర్ ట్రాన్స్ఫర్  డిజిటల్ ఫండ్ ట్రాన్స్ఫర్ ప్లాట్ఫారమ్ల పేమెంట్ అనుసంధానతకు వీలు కల్పించడంలో పరస్పసర సహకారం అందించడానికి అవకాశం కల్పిస్తుంది.
3)నేషనల్ పేమెంట్స్ కార్పొరేషన్ ఆప్ ఇండియా, నెట్వర్క్ ఫర్ ఎలక్ట్రానిక్ ట్రాన్స్ఫర్స్  పేమెంట్ నెట్వర్క్ల మధ్య అనుసంధానతల ద్వారా రూపే క్రెడిట్, డెబిట్ కార్డుల విషయంలో పరస్పర అనుభవాలను గ్రహించడానికి వీలు కల్పిస్తుంది.
4) డిపిఐ, తక్షణ ప్రతిస్పందన  కోడ్ ఆధారిత చెల్లింపు అంగీకారానికి ఇది వీలు కల్పిస్తుంది.
5)సరిహద్దులకు ఆవల కూడా ఈ -సైన్ ద్వారా డిజిటల్ సంతకం వాడేందుకు వీలు కల్పించడం
బి) ఇండియా-సింగపూర్ల మధ్య పరస్పర సహకారాన్ని ఈ కింది రంగాలలో ప్రోత్సహిస్తారు.
1) డిజిటల్ గవర్నెన్స్
2) ఆర్థిక సమ్మిళతత్వం
3) ఏసియాన్ ఫైనాన్షియల్ ఇన్నొవేషన్ నెట్వర్క్  ఆజెండాలో భాగస్వామ్యం